Надежда Әюпова: "Хатын-кыз нур бөркергә, сөенергә, матур киенергә тиеш"

	Әниләребез, әбиләребезнең хатасын кабатламас өчен нишләргә? Халыкара танылу алган стилист Надежда Әюпова белән сүзебезне әнә шул хакта дәвам итәбез. Өлкән буынга тел-теш тигерәсе килмәсә дә, хакыйкәть үзенекен итә. Шуңа да сүзне бераз ераккарак китеп башларга туры килер күк...	 - Чыннан да шулай, чөнки без шул ук җәмгыять корбаннары. Властьны эшче-крестьяннар алгач, хатын-кызга ни булды? Хатын-кыз иптәшкә-товарищка әйләнде. Ул инде хатын-кыз түгел. Ул фуфайка, күнитек киеп юл салырга китте. ХIX гасырдагы тупылдап торган хатын-кызлар эш атына әйләнделәр. Энтузиастлар, активистлар, комсомоллар... Хатын-кызда була торган нәфислек бетте, ил өчен җайлы булган хатын-кызларга әйләндек. Бөтенесе бер төсле, индивидуальлек бетте. Безнең әниләрнең монда гаебе юк. Алар шундый булырга мәҗбүр булдылар. Система шундый иде чөнки. Сталин чорын гына искә алсак та, башкалардан аерылып торганнарны аттылар бит. Француз хатын-кызлары ни өчен шуның кадәр дә завыкълылар? Ни өчен ул зәвыкъ аларга бирелгән дә, безгә юк? Чөнки аларда бездәге кебек сугышлар булмаган. 
	Расиха ФӘИЗОВА	
Шәһри Казан

	№   |  	


